ΚΟΙΝΗ ΘΕΣΗ (ΕΚ) αριθ. 47/94 η οποία καθορίστηκε από το Συμβούλιο στις 22 Δεκεμβρίου 1994 για τη θέσπιση της απόφασης . . ./. . ./ΕΚ του Ευρωπαϊκού Κοινοβουλίου και του Συμβούλιου περί των προσανατολισμών για την ανάπτυξη του Euro ISDN (ψηφιακό δίκτυο ενοποιημένων υπηρεσιών) ως διευρωπαϊκού δικτύου (94/C 384/02)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 129 Δ,

την πρόταση της Επιτροπής (1),

τη γνώμη της Οικονομικής και Κοινωνικής Επιτροπής (2),

τη γνώμη της Επιτροπής των Περιφερειών (3),

αποφασίζοντας με τη διαδικασία του άρθρου 189 Β της συνθήκης (4),

Εκτιμώντας:

ότι ο σκοπός της δημιουργίας διευρωπαϊκών τηλεπικοινωνιακών δικτύων είναι η κυκλοφορία των πληροφοριών, για να επιτευχθεί η καλή λειτουργία της εσωτερικής αγοράς για όλους τους συμμετέχοντες, ιδίως τις μικρομεσαίες επιχειρήσεις στην Κοινότητα, και για να ενισχυθεί η οικονομική και κοινωνική συνοχή της 7

ότι η εσωτερική αγορά περιλαμβάνει ένα χώρο χωρίς εσωτερικά σύνορα, μέσα στον οποίο εξασφαλίζεται η ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων 7 ότι οι εγκεκριμένες ή προς έγκριση κοινοτικές πράξεις, για τη διασφάλιση καθεμίας των εν λόγω ελευθεριών, προβλέπουν μέτρα τα οποία συνεπάγονται σημαντικές ανταλλαγές δεδομένων μεταξύ των προσώπων, των οικονομικών παραγόντων, και των δημοσίων διοικήσεων 7 ότι οι εν λόγω ανταλλαγές μπορούν να διασφαλιστούν με τη χρήση διευρωπαϊκών δικτύων 7

ότι η κοινοτική δράση στον τομέα αυτόν πρέπει να λάβει ιδιαιτέρως υπόψη την ανάγκη της σύνδεσης των νησιωτικών, των μεσόγειων και των περιφερειακών περιοχών με τις κεντρικές περιοχές της Κοινότητας 7

ότι η σύσταση 86/659/ΕΟΚ του Συμβουλίου (5), ζητεί να υπάρξει σύνολο συμβατών υπηρεσιών ISDN σε πανευρωπαϊκή κλίμακα, πράγμα το οποίο αποτελεί επίσης το αντικείμενο κοινής δήλωσης προθέσεων των φορέων εκμετάλλευσης των δημόσιων τηλεπικοινωνιακών δικτύων 7

ότι το ψήφισμα του Συμβουλίου της 18ης Ιουλίου 1989 (6), καλεί να ενισχυθεί ο συντονισμός για την εισαγωγή του ISDN στην Ευρωπαϊκή Κοινότητα μέχρι το 1992 7

ότι η σύσταση 92/383/ΕΟΚ του Συμβουλίου (7), ζητεί να εφαρμοστούν στο ISDN οι αρχές της παροχής ανοικτού δικτύου 7

ότι, με το ψήφισμα της 5ης Ιουνίου 1992 (8), το Συμβούλιο αναγνωρίζει τη σημασία της ανάπτυξης του ISDN στα πλαίσια των διευρωπαϊκών δικτύων 7

τα συμπεράσματα του Ευρωπαϊκού Συμβουλίου της 24ης και 25ης Ιουνίου 1994 στην Κέρκυρα, και ιδίως τα σχετικά με την Κοινωνία των Πληροφοριών 7

ότι, για την περαιτέρω ανάπτυξη του κανονιστικού πλαισίου, ενδείκνυται να ληφθούν υπόψη οι στόχοι της παρούσας απόφασης 7

ότι, για την καλή λειτουργία της εσωτερικής αγοράς, είναι σημαντική η διευκόλυνση της κυκλοφορίας των εμπορευμάτων, των υπηρεσιών, των προσώπων και των κεφαλαίων μεταξύ της Κοινότητας και των τρίτων χωρών, και ιδιαιτέρως, των χωρών μελών της Ευρωπαϊκής Ζώνης Ελευθέρων Συναλλαγών 7 ότι τούτο θα οδηγήσει σε εντονότερες εμπορικές σχέσεις μεταξύ των οικονομικών φορέων των εν λόγω χωρών 7 ότι, κατά συνέπεια, απαιτείται συνεργασία με τις χώρες αυτές με σκοπό την προώθηση της διασύνδεσης και της διαλειτουργικότητας του ISDN στο σύνολο της Ευρώπης 7

ότι απαιτείται αρμόζουσα κοινοτική δράση για την εξασφάλιση κατάλληλου συντονισμού μεταξύ των κρατών μελών και των οικονομικών φορέων στους οποίους εμπίπτει η δημιουργία βασικών υποδομών, με σκοπό τη διασφάλιση εναρμονισμένης εισαγωγής των υπηρεσιών ISDN 7 ότι η μη έκδοση απόφασης του Συμβουλίου για την ανάπτυξη του ISDN με τη μορφή διευρωπαϊκού δικτύου θα είχε ως πιθανό αποτέλεσμα έλλειψη διασύνδεσης και διαλειτουργικότητας μεταξύ των εθνικών δικτύων, καθώς και περιορισμένη προσφορά συμβατών βασικών υπηρεσιών,

ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η παρούσα απόφαση καθορίζει τους προσανατολισμούς για τον καθορισμό των στόχων, των προτεραιοτήτων, των γενικών κατηγοριών μέτρων και ορισμένων σχεδίων κοινού ενδιαφέροντος που αφορούν την ανάπτυξη του Euro-ISDN ως διευρωπαϊκού δικτύου.

Άρθρο 2

Για τους σκοπούς της παρούσας απόφασης, νοούνται ως:

- «Euro-ISDN»: σύνολο διευκολύνσεων και υπηρεσιών ISDN που υλοποιούνται βάσει των εναρμονισμένων ευρωπαϊκών προτύπων και αναφέρονται στο παράρτημα I σημείο 1,

- «βασικές υπηρεσίες»: οι υπηρεσίες που απαριθμούνται στο παράρτημα I σημείο 2,

- «τηλεματικές υπηρεσίες»: οι υπηρεσίες που απαριθμούνται στο παράρτημα I σημείο 3.

Άρθρο 3

Οι στόχοι για την ανάπτυξη του Euro-ISDN, είναι οι εξής:

- πρόσβαση στις διευκολύνσεις Euro-ISDN, συμπεριλαμβανομένων των βασικών υπηρεσιών,

- διαθεσιμότητα πλήρους γεωγραφικής κάλυψης του Euro-ISDN σε όλα τα κράτη μέλη, ανάλογα με τις ανάγκες της αγοράς, προκειμένου ιδίως να διευκολυνθεί η πρόσβαση των νησιωτικών, των μεσόγειων και των περιφερειακών περιχών μέσω του Euro-ISDN.

Άρθρο 4

Οι προτεραιότητες για την επίτευξη των στόχων του άρθρου 3 είναι οι εξής:

- η προώθηση της χρήσης του Euro-ISDN, ιδίως από τις μικρομεσαίες επιχειρήσεις καθώς και από τους δημόσιους οργανισμούς,

- η συμβολή στην ταχεία διαθεσιμότητα εξοπλισμού δοκιμών σε προσιτές τιμές,

- η προώθηση της πρόσβασης σε φθηνότερους τερματικούς εξοπλισμούς και λογισμικές εφαρμογές.

Άρθρο 5

Οι γενικές κατηγορίες μέτρων που απαιτούνται για την επίτευξη των στόχων του άρθρου 3 και για την τήρηση των προτεραιοτήτων του άρθρου 4, είναι οι εξής:

- ανάλυση των εμποδίων για την ανάπτυξη του Euro-ISDN και τα μέσα που πρέπει να χρησιμοποιηθούν για την άρση τους,

- προώθηση της διατερματικής διαλειτουργικότητας των τηλεματικών υπηρεσιών,

- ανάλυση και προώθηση της μετάβασης των εφαρμογών στο Euro-ISDN.

Άρθρο 6

Η ανάπτυξη του Euro-ISDN ως διευρωπαϊκού δικτύου πραγματοποιείται βάσει της παρούσας απόφασης υπό μορφή σχεδίων κοινού ενδιαφέροντος. Τέτοια σχέδια απαριθμούνται στο παράρτημα II.

Άρθρο 7

Η παρούσα απόφαση δεν προδικάζει τυχόν οικονομικές δεσμεύσεις κρατών μελών ή της Κοινότητας.

Άρθρο 8

Τα κράτη μέλη ενθαρρύνουν τους φορείς εκμετάλλευσης δημόσιων δικτύων να εισαγάγουν την απαιτούμενη υποδομή για την ανάπτυξη του Euro-ISDN ανάλογα με τις απαιτήσεις της αγοράς, τηρώντας τους κοινοτικούς κανόνες.

Άρθρο 9

Σε μεμονωμένες περιπτώσεις και με τη διαδικασία του άρθρου 228 της συνθήκης, το Συμβούλιο μπορεί να επιτρέπει τη συμμετοχή τρίτων χωρών, οι οποίες είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο ή έχουν συνάψει συμφωνίες σύνδεσης με την Κοινότητα, ώστε οι εν λόγω χώρες να μπορούν να συμμετέχουν στην υλοποίηση σχεδίων κοινού ενδιαφέροντος και να προωθούν τη διασύνδεση και τη διαλειτουργικότητα των ISDN.

Άρθρο 10

Το 1997, η Επιτροπή πρέπει να διεξαγάγει γενική αξιολόγηση των προσανατολισμών που καθορίζονται στην παρούσα απόφαση, ανάλογα με τις τυχόν μεταβολές των ρυθμίσεων που ισχύουν για το Euro-ISDN.

Άρθρο 11

Η παρούσα απόφαση απευθύνεται στα κράτη μέλη.

Άρθρο 12

Η παρούσα απόφαση τίθεται σε ισχύ την εικοστή ημέρα μετά τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

. . .

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ αριθ. C 259 της 23. 9. 1993, σ. 4.

(2) ΕΕ αριθ. C 52 της 19. 2. 1994, σ. 40.

(3) ΕΕ αριθ. C 217 της 6. 8. 1994, σ. 16.

(4) Γνώμη του Ευρωπαϊκού Κοινοβουλίου της 19ης Απριλίου 1994 (ΕΕ αριθ. C 128 της 9. 5. 1994, σ. 42), κοινή θέση του Συμβουλίου της . . . (δεν έχει δημοσιευθεί ακόμη στην Επίσημη Εφημερίδα) και απόφαση του Ευρωπαϊκού Κοινοβουλίου της . . . (δεν έχει δημοσιευθεί ακόμα στην Επίσημη Εφημερίδα).

(5) ΕΕ αριθ. L 382 της 31. 12. 1986, σ. 36.

(6) ΕΕ αριθ. C 196 της 1. 8. 1989, σ. 4.

(7) ΕΕ αριθ. L 200 της 18. 7. 1992, σ. 10.

(8) ΕΕ αριθ. C 158 της 25. 6. 1992, σ. 1).

ΠΑΡΑΡΤΗΜΑ I

ΣΥΜΠΛΗΡΩΜΑΤΙΚΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΟΥΣ ΟΡΙΣΜΟΥΣ ΠΟΥ ΑΝΑΦΕΡΟΝΤΑΙΣΤΟ ΑΡΘΡΟ 2

1. Το «Euro-ISDN», στα πλαίσια της παρούσας απόφασης, αναφέρεται στα εξής:

- βασικές υπηρεσίες που απαριθμούνται στο σημείο 2,

- πρόσβαση βασικού ρυθμού,

- πρόσβαση πρωτεύοντος ρυθμού,

- διεθνείς διεπαφές,

- κομιστικές δυνατότητες για τις υπηρεσίες που απαριθμούνται στο σημείο 3.

2. Οι «βασικές υπηρεσίες», στα πλαίσια της παρούσας απόφασης, είναι οι εξής:

Κομιστικές υπηρεσίες:

- κομιστική υπηρεσία κυκλωματικού τρόπου 64 kbits/s χωρίς περιορισμό,

- κομιστική υπηρεσία κυκλωματικού τρόπου 3,1 kHz ακουστικών συχνοτήτων.

Συμπληρωματικές υπηρεσίες:

- υπηρεσία παρουσίασης αναγνώρισης καλούσας γραμμής,

- υπηρεσία περιορισμού αναγνώρισης καλούσας γραμμής,

- πολλαπλός συνδρομητικός αριθμός,

- φορητότητα τερματικού, και

- διεπιλογή εισόδου.

Κομιστικές δυνατότητες:

- δυνατότητες που στηρίζουν τις «τηλεματικές υπηρεσίες» που απαριθμούνται στο σημείο 3.

3. «Τηλεματικές υπηρεσίες», στα πλαίσια της παρούσας απόφασης, είναι οι εξής:

- μεταφορά αρχείων σε ευρωπαϊκή κλίμακα,

- ηλεκτρονικό ταχυδρομείο,

- γενικευμένη πρόσβαση σε βάσεις δεδομένων [συμπεριλαμβανομένης της τηλεεικονογραφίας (videotex)],

- εικονοτηλεφωνία,

και

- τηλεομοιοτυπία ομάδα 4.

Οι υπηρεσίες και δυνατότητες που αναφέρονται στο παρόν παράρτημα βασίζονται σε εναρμονισμένα πρότυπα.

ΠΑΡΑΡΤΗΜΑ II

ΣΧΕΔΙΑ ΚΟΙΝΟΥ ΕΝΔΙΑΦΕΡΟΝΤΟΣ ΠΟΥ ΑΦΟΡΟΥΝ ΤΗΝ ΑΝΑΠΤΥΞΗ ΤΟΥ EURO-ISDN ΩΣ ΔΙΕΥΡΩΠΑΪΚΟΥ ΔΙΚΤΥΟΥ

1. Ανάλυση των εμποδίων για την ανάπτυξη του Euro-ISDN και τα μέσα που πρέπει να χρησιμοποιηθούν για την άρση τους

1.1. Εντοπισμός και άρση εμποδίων

Στόχος: Με βάση τα αποτελέσματα των διεξαγόμενων μελετών και περαιτέρω μελετών σκοπιμότητας, να προταθούν μέτρα για τη βελτίωση της κατάστασης.

1.2. Διευρωπαϊκή διαλειτουργικότητα μεταξύ του Euro-ISDN και δικτύων και υπηρεσιών πακετομεταγωγής

Στόχος: Ανάλυση των διαφορών στα υπάρχοντα σχέδια και εφαρμογές για την εισαγωγή των κομιστικών υπηρεσιών πακέτου με πρόσβαση στο ISDN. Το τελικό προϊόν θα πρέπει να είναι δέσμη συστάσεων με στόχο την παροχή διαλειτουργικών διευρωπαϊκών κομιστικών υπηρεσιών πακέτου, που αποτελεί απαραίτητη προϋπόθεση για τη μεταφορά πολλών εφαρμογών στο Euro-ISDN.

1.3. Διευρωπαϊκή διαλειτουργικότητα μεταξύ κυψελοειδών κινητών, ψηφιακών συστημάτων και Euro-ISDN

Στόχος: Εντοπισμός των απαιτούμενων μέτρων για την εξασφάλιση της διαλειτουργικότητας των μη φωνητικών υπηρεσιών που παρέχονται από κυψελοειδή κινητά ψηφιακά συστήματα και από Euro-ISDN.

2. Προώθηση της διατερματικής διαλειτουργικότητας των τηλεματικών υπηρεσιών

2.1. Προώθηση της πρόσβασης σε εξοπλισμούς και υπηρεσίες για δοκιμές διαλειτουργικότητας, με απώτερο σκοπό την ανάπτυξη ενός ευρωπαϊκού σήματος (Euro-Label)

Στόχος: Καλύτερη πρόσβαση των ΜΜΕ (μέσω κατάλληλου τερματικού εξοπλισμού) σε προηγμένες υπηρεσίες με εθελοντική χρήση του ευρωπαϊκού σήματος, με σκοπό την εξασφάλιση της συμβατότητας των τηλεματικών μη φωνητικών υπηρεσιών πολλών πωλητών, που αφορά συνεπώς κατεξοχήν την εμπορία λογισμικού. Εφαρμογή του ευρωπαϊκού σήματος με βάση τις δοκιμές διαλειτουργικότητας (ελλείψει συγκεκριμένων δοκιμών) του τερματικού εξοπλισμού (υλικού και λογισμικού) από διάφορους πωλητές.

2.2. Πρόσβαση των ΜΜΕ στις υφιστάμενες και σχεδιαζόμενες ευρωπαϊκές τηλεματικές υπηρεσίες και χρήση των υπηρεσιών αυτών

Στόχος: Εντοπισμός των αναγκών των ΜΜΕ για ηλεκτρονικό ταχυδρομείο, μεταφορά αρχείων και καθολική πρόσβαση σε βάσεις δεδομένων και προαγωγή των «επικοινωνουσών κοινοτήτων». Η δράση αυτή συμπληρώνει τις δραστηριότητες σε άλλους τομείς που δεν σχετίζονται άμεσα με το ISDN και οι οποίες αποσκοπούν στην ενθάρρυνση του ιδιωτικού τομέα να επενδύσει για την ανάπτυξη αυτών των διευρωπαϊκών τηλεματικών υπηρεσιών.

3. Ανάλυση και προώθηση της διάδοσης των υφισταμένων εφαρμογών στο Euro-ISDN και προώθηση νέων εφαρμογών

3.1. Euro-ISDN για συγκεκριμένες ομάδες χρήστων

Στόχος: Βελτίωση των μέσων επικοινωνίας ορισμένων ομάδων χρήστων μέσω του Euro-ISDN, που επιτρέπει ιδίως τη συγκρότηση διεθνών «ομάδων χρηστών κλειστού κυκλώματος» με φθηνές υπηρεσίες.

3.2. Εικόνα υψηλής ποιότητας για τον επιχειρηματικό τομέα

Στόχος: Βελτίωση της ανταγωνιστικότητας τριών τουλάχιστον επιχειρηματικών τομέων, η οποία ενδέχεται να δημιουργήσει θέσεις εργασίας, μέσω της χρήσης υπηρεσιών σταθερής εικόνας υψηλής ποιότητας 7 γενικευμένη πρόσβαση σε βάσεις δεδομένων σε εικόνες για τα μέσα μαζικής ενημέρωσης (ηλεκτρονικές δημοσιεύσεις), τον τουρισμό, την αγορά ακινήτων.

3.3. Διευρωπαϊκή πρόσβαση σε καταλόγους και εγχειρίδια

Στόχος: Διατύπωση συστάσεων για τους τρόπους παροχής εξ αποστάσεως πρόσβασης σε εκτενείς φακέλους για τις επιχειρήσεις που απαιτούν συχνή διασυνοριακή πρόσβαση σε καταλόγους και εγχειρίδια (εμπορικοί αντιπρόσωποι, ασφαλιστικοί επιθεωρητές, τεχνικοί συντήρησης, κ.λπ.).

3.4. Euro-ISDN για την προώθηση της τηλεματικής εργασίας

Στόχος: Κατάδειξη των πλεονεκτημάτων της τηλεματικής εργασίας.

3.5. Euro-ISDN για εκπαίδευση, κατάρτιση και έρευνα

Στόχος: Υλοποίηση των πλεονεκτημάτων της εξ αποστάσεως διδασκαλίας, ιδίως για τη θεραπεία της έλλειψης προσόντων των ανέργων, στήριξη της διαρκούς εκπαίδευσης, κάλυψη των αναγκών των γεωγραφικά διασκορπισμένων πληθυσμών.

3.6. Euro-ISDN για υγεία και κοινωνική πρόνοια

Στόχος: Βελτίωση της ποιότητας και της σχέσης ποιότητας-κόστους του συστήματος υγείας και κοινωνικής πρόνοιας, συμπεριλαμβανομένων των υπηρεσιών για τα άτομα με ειδικές ανάγκες.

3.7. Euro-ISDN στον πολιτιστικό τομέα

Στόχος: Διευκόλυνση της ευρείας πρόσβασης, σε κάθε είδους πολιτιστικά αγαθά, σ' ολόκληρη την Ευρώπη, και συνακόλουθη συμβολή στη διατήρηση της ευρωπαϊκής πολιτιστικής ταυτότητας και της πολυμορφίας της.

4. Προώθηση της διάθεσης τερματικών Euro-ISDN

4.1. Πειράματα επικύρωσης με ΜΜΕ για τηλεματικές υπηρεσίες

Στόχος: Ευαισθητοποίηση των δυνητικών χρηστών για τα οφέλη τα οποία θα μπορούσαν να αποκομίσουν από τα τηλεπικοινωνιακά συστήματα που βασίζονται στο Euro-ISDN για τη βελτίωση της επιχειρηματικής λειτουργίας τους 7 συμβολή στην ανάπτυξη μιας «κρίσιμης μάζας» τερματικών Euro-ISDN που θα οδηγούσε σε φθηνότερες τιμές λόγω ευρείας χρήσης.

4.2. Προώθηση μιας κοινής διασύνδεσης προγραμματισμού εφαρμογών

Στόχος: Περαιτέρω εναρμόνιση των διασυνδέσεων προγραμματισμού εφαρμογών σε ολόκληρη την Κοινότητα, για την ανεξαρτοποίηση του λογισμικού εφαρμογής από το φέρον υλικό υπόθεμα.

5. Μονοαπευθυντική αγορά «One stop Shopping»

Στόχος: Προώθηση του καθορισμού και της εφαρμογής στο Euro-ISDN αρχών της μονοαπευθυντικής αγοράς «one stop shopping» σε ολόκληρη την Κοινότητα.

ΣΚΕΠΤΙΚΟ ΤΟΥ ΣΥΜΒΟΥΛΙΟΥ

I. Εισαγωγή

1. Η Επιτροπή υπέβαλε την πρόταση την 1η Σεπτεμβρίου 1993 στα πλαίσια ανακοίνωσης στο Συμβούλιο και το Ευρωπαϊκό Κοινοβούλιο σχετικά με την ανάπτυξη του ψηφιακού δικτύου ενοποιημένων υπηρεσιών ως διευρωπαϊκού δικτύου.

Η πρόταση βασίζεται στο άρθρο 129 Δ πρώτο εδάφιο της συνθήκης ΕΚ.

2. Στις 19 Απριλίου 1994, το Ευρωπαϊκό Κοινοβούλιο έδωσε τη γνώμη του σε πρώτη ανάγνωση. Η Οικονομική και Κοινωνική Επιτροπή και η Επιτροπή των Περιφερειών έδωσαν της γνώμες τους αντίστοιχα την 21η Δεκεμβρίου 1994 και τη 18η Μαΐου 1994.

Με βάση αυτές τις γνώμες, η Επιτροπή υπέβαλε τροποποιημένη πρόταση στις17 Νοεμβρίου 1994.

3. Στις 22 Δεκεμβρίου 1994, το Συμβούλιο καθόρισε τη θέση του σύμφωνα με το άρθρο189 Β παράγραφος 2 της συνθήκης.

II. Στόχος

Στόχος της πρότασης είναι να καθορίσει τους προσανατολισμούς σχετικά με τους στόχους, τις προτεραιότητες, τις μεγάλες κατηγορίες μέτρων καθώς και ορισμένα σχέδια κοινού ενδιαφέροντος, για την ανάπτυξη του ISDN ως διευρωπαϊκού δικτύου.

III. Ανάλυση της κοινής θέσης

1. Γενικές παρατηρήσεις

Στις τροποποιήσεις στις οποίες υποχρεώθηκε να προβεί όσον αφορά την πρόταση της Επιτροπής καθώς και στη θέση που έλαβε έναντι των τροπολογιών του Ευρωπαϊκού Κοινοβουλίου, το Συμβούλιο είχε ως κύριο κίνητρο την επιθυμία να λάβει καλώς υπόψη την έκθεση της ομάδας «Bangemann» και τα συμπεράσματα του Ευρωπαϊκού Συμβουλίου της Κέρκυρας. Οι τροποποιήσεις αυτές δεν θίγουν σε καμία περίπτωση τους στόχους της αρχικής πρότασης της Επιτροπής. Αυτό συμβαίνει ιδιαίτερα όσον αφορά τον καθορισμό των σχεδίων κοινού ενδιαφέροντος που περιλαμβάνονται στο παράρτημα II της κοινής θέσης.

Οι υπόλοιπες τροποποιήσεις έχουν τεχνικό χαρακτήρα ή είναι καθαρά συντακτικής φύσεως και έχουν κύριο στόχο την ενίσχυση και διευκρίνιση του κειμένου της απόφασης, όπως παραδείγματος χάριν η παρεμβολή ενός νέου άρθρου 2 και ενός παραρτήματος I, όπου προσδιορίζονται ορισμένοι τεχνικοί όροι που χρησιμοποιούνται μέσα στο κείμενο της απόφασης.

Εξάλλου, εφιστάται η προσοχή στο γεγονός ότι το Συμβούλιο δεν έχει ακόμη αποφανθεί όσον αφορά την πρόταση απόφασης για την πολυετή κοινοτική δράση, η οποία συνόδευε την παρούσα απόφαση μέσα στην ανακοίνωση της Επιτροπής. Πράγματι, το Συμβούλιο έκρινε σκόπιμο να αναβάλει την εξέταση αυτής της δεύτερης απόφασης εν αναμονή της περάτωσης των τρεχουσών εργασιών όσον αφορά την πρόταση κανονισμού για τον καθορισμό των γενικών κανόνων για την παροχή κοινοτικής οικονομικής ενίσχυσης στον τομέα των διευρωπαϊκών δικτύων.

2. Ειδικές παρατηρήσεις

i) Το Συμβούλιο συμμερίζεται τη θέση της Επιτροπής, όπως εκφράζεται στην αιτιολογική έκθεση της τροποποιημένης πρότασης, όσον αφορά τις τροπολογίες αριθ. 3, 4, 5 πρώτο μέρος και αριθ. 8 του Ευρωπαϊκού Κοινοβουλίου, και κατά συνέπεια δεν την συμπεριέλαβε στην κοινή του θέση.

ii) Το Συμβούλιο δέχθηκε, με ελάσσονες συντακτικές τροποποιήσεις, τις τροπολογίες αριθ. 6, 7 και αριθ. 9 του Ευρωπαϊκού Κοινοβουλίου και δέχθηκε καταρχήν την τροπολογία 5 τρίτο μέρος (παράβαλε αντίστοιχα το άρθρο 3, το άρθρο 5 τελευταία περίπτωση, το άρθρο 8 καθώς και το παράρτημα 1 της κοινής θέσης).

iii) Αντιθέτως στην κοινή θέση δεν περιλαμβάνονται οι τροπολογίες αριθ. 1, 2, 5 δεύτερο μέρος και αριθ. 10 που είχαν γίνει αποδεκτές από την Επιτροπή.

Όσον αφορά ειδικότερα τις τροπολογίες αριθ. 1, 2 και 5 δεύτερο μέρος, το Συμβούλιο έκρινε ότι οι προτεινόμενες τροποποιήσεις προδικάζουν τη θέση του ISDN μέσα στο γενικό πλαίσιο των διευρωπαϊκών δικτύων τηλεπικοινωνιών, η οποία δεν έχει ακόμη καθορισθεί και πρέπει να αποτελέσει ακόμη το αντικείμενο συζητήσεων.

Όσον αφορά την τροπολογία 10, δεν ήταν απαραίτητο να περιληφθεί, λόγω του γεγονότος ότι οι ανησυχίες του Κοινοβουλίου καλύπτονται από τη νέα διατύπωση των σχεδίων κοινού ενδιαφέροντος η οποία τους προσδίδει ευρύτερη εμβέλεια.